สัญญาเลขที่ ..........................

**สัญญาจ้างบริการวิจัยและบริการวิชาการ**

สัญญานี้ทำขึ้น ณ มหาวิทยาลัยขอนแก่น ตั้งอยู่เลขที่ 123 ถนนมิตรภาพ อำเภอเมือง จังหวัดขอนแก่น 40002 เมื่อวันที่......................................ระหว่าง………….ชื่อหน่วยงานผู้ว่าจ้าง…...............……..……โดย………….…...........……..…….ตำแหน่ง…………...........……………..…..……ผู้มีอำนาจลงนามผูกพันนิติบุคคลปรากฏตามหนังสือรับรองของสำนักงานทะเบียนหุ้นส่วนบริษัท…………………….......................……..……ลงวันที่………….…….......… (และหนังสือมอบอำนาจลงวันที่…………………..) ซึ่งจดทะเบียนเป็นนิติบุคคล ณ……………….…….…….มีสำนักงานใหญ่  
อยู่เลขที่…………………..…ถนน………….………..ตำบล/แขวง.………….…....อำเภอ/เขต…………….…………………..…….จังหวัด………..………………..…. แนบท้ายสัญญานี้........... ***(ในกรณีที่เป็นบุคคลธรรมดาให้ใช้ข้อความว่าโดย)*** ……….………อยู่บ้านเลขที่………………..……ถนน………………..……..ตำบล/แขวง……..……………….อำเภอ/เขต…………………………...…..จังหวัด…………...……….……. ผู้ถือบัตรประจำตัวประชาชนเลขที่..............................ซึ่งในสัญญานี้เรียกว่า “ผู้ว่าจ้าง” ฝ่ายหนึ่ง กับ มหาวิทยาลัยขอนแก่น โดย ………ระบุชื่อหัวหน้าแพลตฟอร์ม…….. ตำแหน่ง หัวหน้าแพลตฟอร์ม...ระบุชื่อแพลตฟอร์ม................... ซึ่งในสัญญานี้เรียกว่า “ผู้รับจ้าง” อีกฝ่ายหนึ่ง

คู่สัญญาได้ตกลงทำสัญญากันมีข้อความดังต่อไปนี้

ข้อ 1. สัญญานี้มีผลบังคับใช้นับตั้งแต่วันที่ทำสัญญานี้ โดยผู้ว่าจ้างตกลงจะจ้างดำเนินการตามสัญญาจ้างกับผู้รับจ้าง เรื่อง “ชื่อสัญญาจ้างและงานจ้าง” ตามข้อเสนอสัญญาของผู้รับจ้างซึ่งได้รับอนุมัติจากผู้ว่าจ้างแล้ว (รายละเอียดตามผนวก 1 ที่แนบท้ายสัญญานี้) ซึ่งในสัญญานี้เรียกว่า “สัญญาจ้าง” โดยมีระยะเวลาของการดำเนินงาน นับตั้งแต่วันที่...............................................จนถึงวันที่..............................................................

ข้อ 2. ผู้ว่าจ้างตกลงจะจ้างตามสัญญาจ้าง โดยให้การสนับสนุนค่าตอบแทนเพื่อใช้ในการดำเนินงานสัญญาจ้างเป็นเงิน จำนวน ................................ บาท (........................) ซึ่งในสัญญานี้เรียกว่า “ค่าตอบแทน” โดยจะแบ่งจ่ายค่าตอบแทน ให้กับผู้รับจ้างเป็น ........ (........) งวด เมื่อได้ปฏิบัติงานแต่ละงวดถูกต้องครบถ้วนโดยมีรายละเอียด ดังนี้

|  |  |  |  |  |
| --- | --- | --- | --- | --- |
| **งวดที่** | **ร้อยละ** | **จำนวนเงิน (บาท)** | **ระยะเวลา** | **รายละเอียดที่ส่งมอบ** |
| n | n | ... (จำนวนเงิน) … | ภายใน …. วัน นับแต่วันลงนามในข้อตกลง |  |
| n | n | ... (จำนวนเงิน) … | ภายในเดือน....... ปี ...... |  |
| n | n | ... (จำนวนเงิน) … | ภายในเดือน...... ปี.......... |  |
| **รวม** | **100** | ... (จำนวนเงิน) … |  |  |

ผู้ว่าจ้างจะจ่ายค่าตอบแทนให้กับผู้รับจ้าง โดยวิธีการโอนค่าตอบแทนเข้าชื่อบัญชี **“ เงินรายได้มหาวิทยาลัยขอนแก่น ธนาคารกรุงไทย สาขาถนนมะลิวัลย์ เลขที่บัญชี 424-1-44536-5”**   
โดย ผู้ว่าจ้างตกลงเป็นผู้รับภาระเงินค่าธรรมเนียมหรือค่าบริการอื่นใดเกี่ยวกับการโอนเงินรวมทั้งค่าใช้จ่ายอื่นใด (ถ้ามี) ที่ธนาคารเรียกเก็บ อนึ่ง หากมีการเปลี่ยนแปลงวิธีการจ่ายเงินต้องได้รับความเห็นชอบเป็นหนังสือจากคู่สัญญาทั้งสองฝ่าย

ข้อ 3. ผู้รับจ้างตกลงจะดำเนินการตามสัญญาจ้าง โดยให้การสนับสนุนด้านสถานที่ เครื่องมือ ครุภัณฑ์ และสาธารณูปโภคที่จำเป็นในการดำเนินสัญญาจ้างรวมทั้ง บุคลากร ซึ่งในสัญญานี้ผู้รับจ้างมอบหมายให้................................ระบุชื่อ..............................เป็นหัวหน้าผู้ดำเนินการตามสัญญา

ข้อ 4. ผู้รับจ้างจะนำส่งมอบผลลัพธ์ ตามสัญญาจ้างให้กับผู้ว่าจ้างตามระยะเวลาที่กำหนดในข้อ 2

ข้อ 5. หากเกิดอุปสรรค หรือข้อจำกัดที่ทำให้ไม่สามารถดำเนินโครงการได้ หรือมีความจำเป็นต้องแก้ไขเปลี่ยนแปลงแผนงานหรือการเปลี่ยนแปลงใดๆ ผู้รับจ้างจะต้องมีหนังสือแจ้งให้ผู้ว่าจ้างทราบภายใน 30 (สามสิบ) วัน นับตั้งแต่วันเกิดอุปสรรค หรือข้อจำกัด หรือความจำเป็นดังกล่าว

ข้อ 6. กรณีไม่สามารถดำเนินงานตามสัญญาจ้างให้แล้วเสร็จภายในระยะเวลาที่กำหนดใน ข้อ 1   
ผู้รับจ้างจะต้องมีหนังสือแจ้งเหตุผลความจำเป็นให้ผู้ว่าจ้างทราบ และขออนุมัติขยายเวลาในการดำเนินงานสัญญาจ้างก่อนวัน สิ้นสุดสัญญาไม่น้อยกว่า 30 (สามสิบ) วัน ทั้งนี้ ให้ถือเอาวันสุดท้ายของการขยายเวลาเป็นวันกำหนดส่งผลงาน

ข้อ 7. หากมีการแก้ไขเปลี่ยนแปลงเงื่อนไขในสัญญานี้ ให้ทำสัญญาฉบับแก้ไขเพื่อเติมและลงนาม  
โดยผู้มีอำนาจลงนามของทั้งสองฝ่าย

ข้อ 8. กรรมสิทธิ์และสิทธิในทรัพย์สินทางปัญญา

สิทธิในทรัพย์สินทางปัญญาใดๆ ที่เกิดขึ้นจากโครงการวิจัยนี้ เป็นสิทธิร่วมกันของผู้ว่าจ้าง   
และผู้รับจ้าง

การบริหารจัดการและการจัดสรรผลประโยชน์ในทรัพย์สินทางปัญญาอันเกิดจากผลงานวิจัยต้องดำเนินการภายใต้กฎหมาย ข้อบังคับ ระเบียบ ประกาศ คำสั่ง และหลักเกณฑ์ของผู้รับจ้าง

ข้อ 9. การบอกเลิกสัญญาจ้าง

9.1 ทั้งสองฝ่ายตกลงกันเป็นหนังสือเพื่อเลิกสัญญานี้

9.2 ผู้ว่าจ้างมีสิทธิบอกเลิกสัญญานี้ได้ หากผู้ว่าจ้างเห็นว่าผู้รับจ้าง หรือหัวหน้าผู้ดำเนินการตามสัญญาจ้างมิได้ดำเนินการตามสัญญาจ้างด้วยความเอาใจใส่ หรือมิได้ปฏิบัติตามสัญญาข้อใดข้อหนึ่ง   
ในกรณีเช่นนี้ ผู้รับจ้างจะต้องมีหนังสือแจ้งให้ผู้รับจ้าง หรือหัวหน้าผู้ดำเนินการตามสัญญาจ้างทราบ   
หากผู้รับจ้าง หรือหัวหน้าผู้ดำเนินการตามสัญญาจ้างมิได้ดำเนินการปรับปรุงแก้ไขให้ถูกต้อง ภายใน 60   
(หกสิบ) วัน นับตั้งแต่วันที่ได้รับหนังสือบอกกล่าวนั้น ผู้ว่าจ้างมีสิทธิบอกเลิกสัญญาได้

9.3 กรณีผู้รับจ้างเห็นว่าผู้ว่าจ้างมิได้ปฏิบัติตามที่กำหนดไว้สัญญานี้ ให้ผู้รับจ้างมีหนังสือแจ้ง

รายละเอียดและเหตุผล ให้ผู้ว่าจ้างทราบและหากผู้ว่าจ้างไม่ดำเนินการแก้ไขให้ถูกต้องภายใน 30 (สามสิบ) วัน นับตั้งแต่วันที่ได้รับหนังสือบอกกล่าวนั้น ผู้รับจ้างมีสิทธิบอกเลิกสัญญาได้

9.4 หากมีเหตุสุดวิสัยที่ทำให้ผู้รับจ้างไม่สามารถดำเนินสัญญาจ้างต่อได้ให้ผู้รับจ้างมีหนังสือแจ้งยุติสัญญาจ้าง พร้อมทั้งชี้แจ้งรายละเอียด หรือเหตุผลความจำเป็น ให้ผู้ว่าจ้างทราบ และส่งรายงานผลการดำเนินงานทั้งหมด พร้อมกับค่าตอบแทนคงเหลือคืนให้กับผู้ว่าจ้างภายในระยะเวลา 30 (สามสิบ) วัน นับตั้งแต่วันที่ได้ส่งหนังสือแจ้งยุติสัญญาจ้างดังกล่าว

ข้อ 10. บรรดาคำบอกกล่าว หรือการให้ความยินยอม หรือความเห็นชอบใดๆ ตามสัญญาฉบับนี้ต้องทำเป็นลายลักษณ์อักษรและถือว่าได้ส่งให้แก่ฝ่ายใดฝ่ายหนึ่งโดยชอบแล้วหากได้จัดส่งโดยไปรษณีย์ลงทะเบียนไปยังที่อยู่ของอีกฝ่ายตามที่ระบุไว้ในสัญญาฉบับนี้หรือที่อยู่แห่งใหม่ที่ได้มีหนังสือแจ้งให้อีกฝ่ายทราบโดยชอบ

ข้อ 11. หากมีค่าภาษีอากร ค่าใช้จ่ายอื่นใดที่เกิดขึ้นจากการได้รับเงินทุนตามสัญญานี้ หรือค่าใช้จ่ายใดๆที่เรียกเก็บโดยหน่วยงานที่เกี่ยวข้อง ให้เป็นความรับผิดชอบของคู่สัญญาแต่ละฝ่ายตามที่กำหนดไว้ในกฎหมายและไม่ถือว่าเป็นค่าใช้จ่ายที่อยู่ในข่ายได้รับการสนับสนุนค่าตอบแทนภายใต้สัญญานี้

ข้อ 12. เอกสารอันเป็นส่วนหนึ่งของสัญญา

ผนวก 1 สัญญาจ้างคุณลักษณะเฉพาะและรายละเอียดสัญญาจ้าง จำนวน ................ หน้า

ความใดในเอกสารแนบท้ายสัญญาที่ขัดหรือแย้งกับข้อความในสัญญาฉบับนี้ ให้ใช้ข้อความในสัญญาฉบับนี้บังคับ และในกรณีที่เอกสารแนบท้ายสัญญาขัดหรือแย้งกันเอง ให้ทั้งสองฝ่ายตกลงปรึกษาหารือร่วมกันเพื่อวินิจฉัยชี้ขาด

ข้อ 13. ในกรณีที่ปรากฏในภายหลังว่าข้อสัญญาส่วนหนึ่งส่วนใดของสัญญานี้เป็นโมฆะ ให้ถือว่า  
ข้อสัญญาส่วนที่เป็นโมฆะนั้นไม่มีผลบังคับในสัญญานี้ และข้อสัญญาดังกล่าวไม่กระทบถึงความสมบูรณ์ของสัญญาในส่วนอื่นๆ

สัญญานี้ทำขึ้นสองฉบับมีข้อความถูกต้องตรงกัน คู่สัญญาได้อ่านและเข้าใจข้อความในสัญญานี้  
โดยตลอดแล้ว จึงได้ลงลายมือชื่อไว้เป็นสำคัญต่อหน้าพยานของแต่ละฝ่าย และต่างเก็บไว้ฝ่ายละฉบับ

|  |  |
| --- | --- |
| (ลงชื่อ) ....................................................... ผู้ว่าจ้าง | (ลงชื่อ) ..................................................... ผู้รับจ้าง |
| (............................................) | (.............หัวหน้าแพลตฟอร์ม.............) |
| ตำแหน่ง ................................................ | มหาวิทยาลัยขอนแก่น |
|  |  |
| (ลงชื่อ) ....................................................... พยาน | (ลงชื่อ) ...........................................................พยาน |
| (............................................) | (.......................................................) |
|  | มหาวิทยาลัยขอนแก่น |
|  |  |
| (ลงชื่อ) ....................................................... พยาน | (ลงชื่อ) ...................................................... พยาน |
| (............................................) | (............................................) |
|  | มหาวิทยาลัยขอนแก่น |